Arthur 1. av Bretagne
Store norske leksikon,Historie,Verdens historie og samtidshistorie,Europa,Frankrikes historie
Arthur 1. av Bretagne var sønn av Gotfred, yngre sønn av den engelske kongen Henrik 2, og Constance, arving til Bretagne.
Arthur var ved den engelske kongen Rikard 1 Løvehjertes død i 1199 nærmest berettiget til tronen. Allikevel ble hans yngre farbror Johan uten land kronet engelsk konge, mens han selv ble anerkjent av den franske Filip 2 August som greve av Bretagne og lensmann for de engelske besittelsene i Frankrike. Da Filip August fornyet krigen med England i 1202 og gjorde innfall i Normandie, søkte Arthur å erobre Poitou, men ble slått og fanget av sin onkel Johan, og ble visstnok myrdet av ham. Kong Johan ble derpå av pairsretten i Frankrike fradømt sine franske len. Les mer i Store norske leksikon Bretagne – historie